- 5. La part ARRENDATÀRIA-MASOVERA no podrà instal·lar a l'habitatge objecte d'arrendament cap comerç o indústria, ni tan sols oficina o despatx professional.
- 6. Queda expressament prohibit a la part ARRENDATÀRIA-MASOVERA el sotsarrendament o la cessió de l'habitatge, sigui total o parcial, en forma gratuïta o onerosa.

## DESENA.- Dret d'adquisició preferent, alienació de l'habitatge i resolució del dret de l'arrendador.

- 1. En cas de venda de l'habitatge arrendat, la part ARRENDATÀRIA -MASOVERA tindrà dret d'adquisició preferent sobre aquest, exercitant el dret de tempteig i retracte previst en l'article 25 de la Llei 29/1994, de 24 de novembre, d'arrendaments urbans, reformada per la Llei 4/2013, de 4 de juny, de mesures de flexibilització i de foment del mercat de lloguer d'habitatges, sens perjudici del que preveu l'apartat set del mencionat article 25 de la Llei 29/1994, d'arrendaments urbans, per la venda conjunta de l'immoble.
- 2. En cas d'alienació de l'habitatge arrendat, l'adquirent quedarà subrogat en els drets i les obligacions de la part ARRENDADORA durant els cinc/set primers anys de vigència del contracte.
- 3. En el supòsit que durant els primers cinc/set anys de durada del contracte, tingui lloc la resolució del dret de la part ARRENDADORA per l'exercici d'un retracte convencional, l'obertura d'una substitució fideïcomissària, l'alienació forçosa derivada d'una execució hipotecària o d'una sentència judicial o l'exercici d'un dret d'opció de compra, la part ARRENDATÀRIA-MASOVERA tindrà dret, en tot cas, a continuar en l'arrendament fins que es compleixin cinc/set anys, sens perjudici de la facultat de no renovació prevista en el segon apartat de la clàusula segona del contracte i en l'article 9.1 de la Llei 29/1994, d'arrendaments urbans, modificada per la Llei 4/2013, de 4 de juny, de mesures de flexibilització i de foment del mercat de lloguer d'habitatges

## ONZENA.- Règim de la propietat

Per estar l'habitatge objecte d'aquest contracte subjecte al Règim de Propietat Horitzontal, la part ARRENDATÀRIA-MASOVERA s'obliga a complir en tot moment les normes estatutàries i reglamentàries que la comunitat de propietaris hagi establert o estableixi, a l'efecte de la utilització de serveis, elements i bon règim de convivència.

## DOTZENA.- Causes de resolució del contracte d'arrendament

- D'acord amb el que s'estableix en l'art. 27 de la Llei 29/1994, de 24 de novembre, d'arrendaments urbans, reformada per la Llei 4/2013, de 4 de juny, de mesures de flexibilització i foment del mercat de lloguer d'habitatges i l'art. 1.124 del Codi Civil, l'incompliment per qualsevol de les parts de les obligacions resultants del contracte, donarà dret a la part que hagi complert les seves a exigir a l'altra el compliment de l'obligació o a promoure la resolució del contracte.

Són causes que habiliten a la resolució del contracte per part de la part ARRENDADORA: a) La falta de pagament de la renda no dinerària, no realitzar les obres en la forma i termini acordats, o no satisfer la renda dinerària acordada (si n'hi ha) de qualsevol quantitat que s'hagi estipulat a càrrec de la part ARRENDATÀRIA-MASOVERA.

- b) La falta de pagament de l'import de la fiança.